**Likumprojekta „Grozījums Ieslodzījuma vietu pārvaldes likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2012.gada 10.janvāra sēdes protokola Nr.2 45.§ „Informatīvais ziņojums „Par priekšlikumiem efektīva mehānisma nodrošināšanai to amatpersonu iespējamo pārkāpumu noskaidrošanai un saukšanai pie atbildības, kuras veic izmeklēšanas darbības”” 5.punktu Iekšlietu ministrijai bija nepieciešams sagatavot un noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajā regulējumā, kas nodrošinātu Valsts policijas Iekšējās drošības biroja atdalīšanu no Valsts policijas, nododot to iekšlietu ministra pārraudzībā.Lai nodrošinātu minētā uzdevuma izpildi, Iekšlietu ministrija izstrādāja koncepcijas projektu par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem, kas tika izskatīts Ministru kabineta 2013.gada 30.jūlija sēdē (protokols Nr.41, 104.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrija ir izstrādājusi likumprojektu „Iekšējās drošības biroja likums”, kurš paredz Iekšējās drošības biroja tiesisko statusu, funkcijas, uzdevumus un Iekšējās drošības biroja amatpersonu kompetenci. Saskaņā ar Iekšējās drošības biroja kompetenci, kas noteikta likumprojektā “Grozījumi Kriminālprocesa likumā”, Iekšējās drošības biroja amatpersonas izmeklēs noziedzīgus nodarījumus, ko izdarījušas Ieslodzījuma vietu pārvaldes amatpersonas ar speciālajām dienesta pakāpēm, pildot dienesta pienākumus ieslodzījuma vietās, un ja noziedzīgie nodarījumi saistīti ar vardarbību.Ņemot vērā, ka Iekšējās drošības biroja amatpersonas ar speciālajām dienesta pakāpēm skatīs ieslodzīto personu iesniegumus, ir nepieciešams noteikt, ka minētās amatpersonas bez speciālās atļaujas var apmeklēt ieslodzījuma vietas.Ņemot vērā minēto, nepieciešams veikt attiecīgu grozījumu Ieslodzījuma vietu pārvaldes likumā. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts „Grozījums Ieslodzījuma vietu pārvaldes likumā” attieksies uz Iekšējās drošības biroja amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar likumprojektu „Grozījums Ieslodzījuma vietu pārvaldes likumā” virzāmi:1. likumprojekts „Iekšējās drošības biroja likums”;
2. likumprojekts „Grozījumi Kriminālprocesa likumā”, nosakot Iekšējās drošības biroja kompetenci;
3. likumprojekts „Grozījumi Šengenas informācijas sistēmas darbības likumā”, paredzot Iekšējās drošības biroja pilnvaras savas kompetences ietvaros apstrādāt ziņojumus Šengenas informācijas sistēmā;
4. likumprojekts „Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”, paredzot, ka Iekšējās drošības biroja amatpersonu ar speciālajām dienesta pakāpēm dienesta gaitu nosaka minētais likums.
5. likumprojekts „Grozījums likumā „Par interešu konflikta novēršanu valsts amatpersonu darbībā”, paredzot amatu savienošanas ierobežojumus Iekšējās drošības biroja amatpersonām.
 |
| 2. | Atbildīgā institūcija | Iekšlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| **Projekts šo jomu neskar** |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšējās drošības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks izveidota jauna valsts pārvaldes iestāde – Iekšējās drošības birojs, kas atradīsies iekšlietu ministra pārraudzībā. |
| 3. | Cita informācija | Nav. |

Iekšlietu ministrs R.Kozlovskis

Valsts sekretāre I.Pētersone – Godmane

13.11.2014. 18:48

551

Dz.Rancāne

67219419, dzintra.rancane@iem.gov.lv